Eus an dreuzell emaint o sellet pizh ouzh ar mor, o tremen a-vabourzh emañ ar bagoù, o wintañ-diwintañ emañ al lestr : gant an darvanerez-se staliet e Skol an Arme-vor e vez desket da zanvez kabitened ar Morlu broadel da verdeiñ war zouar koulz ha war vor. Ar reizhiad-se, bet staliet e 1999 en ur savadur bras eus Skol an Arme-vor, lec’hiet e-kichen Bon Aervorel Lañveog-Poulmig (su morlenn Brest), zo heñvel ouzh ur c’hoari video 3 ment leviet a-bell. Gwir obererien e teu an danvez kabitened-se da vezañ a-drugarez d’an darvanerez. N’eus Skol an Arme-vor all ebet e Frañs estreget hini Lañveog-Poulmig zo perc’henn war un darvanerez ken farlotet ha bet krouet gant Norvegianed. 6 milion a euroioù eo priz an ardivink-se. N’eus nemet pemp pe c’hwec’h darvanerez a seurt-se er bed.